Eligijus Butkus

Eligijus Butkus (g. 1979 m. kovo 29 d. Užventyje) – Lietuvos nacionalinio operos ir baleto teatro (LNOBT) vedantysis baleto solistas (primarijus).

 Biografija 
Augo Užventyje (Kelmės rajonas). Ten iki 9 metų amžiaus šoko lietuvių liaudies šokių būrelyje. 1999 m. baigė Nacionalinės M. K. Čiurlionio menų mokyklos Baleto skyrių. 2003–2007 m. Lietuvos muzikos ir teatro akademijoje, Teatro ir kino fakultete, baigė vaidybos bakalauro studijas ir įgijo aktoriaus–šokėjo kvalifikaciją (Kurso vadovė doc. Anželika Cholina). 2018 m. mokslus baigė LMTA vaidybos-choreografijos magistrantūroje.Eligijus Butkus

Nuo 1999 metų LNOBT Baleto trupės solistas. Pradėjo šokti kordebalete, vėliau šoko ir solines partijas. Su teatro trupe keliavo Europoje, buvo Japonijoje, Italijoje (8 kartus kartu su trupe). Buvo gavęs keletą pasiūlymų iš JAV (su trupe keliauti po Amerikos miestus ir juose pasirodyti). Nuo 2001 m.  iki 2023 m. šoko Anželikos Cholinos šokio teatre. 2010 metais kartu su dainininku grupės „El Fuego“ nariu Jonu Sakalausku ir pianiste Birute Asevičiūte koncertavo Užutrakio dvaro rūmuose, šoko parodydamas klasikinio baleto ir šiuolaikinio šokio elementus.Eligijus Butkus metė sau iššūkį

Nuo 2016 m. - Nacionalinės M.K. Čiurlionio menų mokyklos direktoriaus pavaduotojas baleto ugdymui CMM Baleto sk.

 Vaidmenys 
LNOBT parengti vaidmenys:
 Ąžuolas („Eglė žalčių karalienė„),
 Pas de trois, neapoliečių šokio solistas („Gulbių ežeras“),
 Solistas („Acid City„),
 Levinas („Ana Karenina“),
 Solistas („Amerikiečių choreografų vakaras„),
 Princas („Snieguolė ir septyni nykštukai“, „Pelenė“),
 Lisandras („Vasarvidžio nakties sapnas“)
 Anos mylimasis („Kurto Vailio moterys„),
 Rusų, Ispanų ir Rytų šokių solistas („Spragtukas“),
 Baltazaras („Romeo ir Džuljeta“),
 Solistas („Carmina burana“),
 Mėlynasis paukštis („Miegančioji gražuolė“),
 Pedagogas („Raudonoji Žizel“),
 Sosto įpėdinis („Rusiškasis Hamletas“),
 Vilfrydas („Žizel“),
 Jagas („Dezdemona“),
 Indų šokio solistas („Bajaderė“),
 Grafas („Žydrasis Dunojus“),
 Natanaelis („Kopelija“),
 Džeimsas, Gurnas („Silfidė“),
 Caraitis Ivanas („Ugnies paukštė“),
 Romeo („Romeo ir Džuljeta“),
 Eskamiljas („Karmen„),
 Žygimantas Augustas („Barbora Radvilaitė“),
 Tristanas („Tristanas ir Izolda„),
 Rožė („Sniego karalienė“),
 Bolero solistas („Bolero„)
 kt.Eligijus Butkus  (LNOBT)

 Apdovanojimai 
 2002 m. Australijos baleto draugijos pirmininko Jurgio Žalkausko premija
 2004, 2010 m. Konstantino Stašio premija
 2004 m. Metų baleto viltis
 2009 m. Auksinis scenos kryžius (kategorijoje „Baletas/šokis“) – už Džeimso vaidmenį balete „Silfidė“ (geriausias sezono solistas)
 2010 m. Metų baleto solistas (už Natanaelio vaidmenį balete „Kopelija“ ir Romeo „Romeo ir Džuljetoje“), „Švyturių“ apdovanojimai
 2015 m. Auksinis scenos kryžius (kategorijoje „Šokėjas“) – už pagrindinius vaidmenis balete „Bolero“ (Lietuvos nacionalinis operos ir baleto teatras), kartu su Greta Gylyte

 Nominacijos 
 2004 m. nominuotas apdovanojimui „Auksinis scenos kryžius“ – už geriausią metų debiutą – sosto įpėdinio Pavelo vaidmenį „Rusiškajame Hamlete“
 2006 m. nominuotas apdovanojimui „Auksiniu scenos kryžius“ – už Jago vaidmenį balete „Dezdemona“

 Šaltiniai 

 Nuorodos 
 Eligijus Butkus teatralizuotame koncerte: šokis, muzika ir poezija (Projektas „Šokančios dainos“, 2010 m. gruodžio 27 d. Užutrakio dvaro sodybos rūmuose. Youtube įrašas)

Kategorija:Lietuvos baleto artistai
Kategorija:Nacionalinės M.K. Čiurlionio menų mokyklos auklėtiniai